Source: https://www.bizforum.sk/registracia-platcu-dph-podla-paragrafu-4-a-7-rozdiel/
Timestamp: 2019-03-25 16:33:42+00:00

Document:
﻿ Registrácia platcu DPH podľa paragrafu 4 a 7 - rozdiel | BizFórum
vedel by mi prosím niekto popísať v čom sú hlavné rozdiely medzi platcom DPH podľa paragrafu 4 a 7, resp. 7a ? Ak by mal podnikateľ možnosť sa rozhodnúť, ktorú z uvedených alternatív registrácie by ste mu odporúčali ? Ďakujem.
Karin 13.11.2016 10:49
Ahoj, rozdielov je viac.
Registračná povinnosť:
- § 4, pri dosiahnutí obratu 49 790 Eur za najviac 12 predchádzajúcich po sebe nasledujúcich kalendárnych mesiacov
- § 7, pred nadobudnutím tovaru z iného členského štátu EÚ, ktorého celková hodnota bez dane dosiahne v kalendárnom roku 14 000 Eur
- § 7a, pred prijatím služby z členského štátu EÚ alebo pred dodaním služby do členského štátu EÚ
- Registrovať sa pre DPH podľa § 4 alebo § 7, príp. § 7a je možné aj na základe dobrovoľného rozhodnutia
- Ak je podnik registrovaný pre DPH podľa § 4, neregistruje sa podľa § 7 ani § 7a
- Pokiaľ je firma registrovaná podľa § 7, neregistruje sa podľa § 7a
- Podobne ak je podnik registrovaný podľa § 7a, neregistruje sa podľa § 7
- § 4, v štandardných prípadoch, t.j. najmä v rámci tuzemského obchodného styku sa faktúry vystavujú s DPH
- § 7 alebo § 7a, faktúry sa vystavujú bez DPH
Nadmerný odpočet:
- § 4, možnosť dosiahnúť nadmerný odpočet, uplatnením odpočítateľnej dane, vynaloženej za vstupy, napr. za tovar
- § 7 alebo § 7a, nemožnosť uplatniť si odpočítateľnú daň a tým aj dosiahnúť nadmerný odpočet
- § 4, podáva sa za každé zdaňovacie obdobie, bezohľadu na to, či podnik predal alebo kúpil nejaké produkty
- § 7 alebo § 7a, podáva sa, ak podniku vznikla za zdaňovacie obdobie daňová povinnosť
Tim BA 18.03.2017 13:22
Registrácia pre DPH podľa § 7 alebo § 7a sa v praxi využíva najmä v prípade, keď podnik nie je tzv. platcom DPH podľa § 4 a obchoduje so subjektmi s iných členských štátov Európskej únie. Z daňového hľadiska je účelom registrácie pre DPH podľa § 7 a § 7a preniesť daňovú povinnosť na odberateľa, resp. samozdaniť plnenie tuzemskou daňovou sadzbou.
Napr. ak podnik z iného členského štátu EÚ, ktorý má pridelené IČ-DPH poskytne službu Slovenskej firme, faktúra bude vystavená bez DPH a s prenosom daňovej povinnosti. DPH z daného obchodu tak zaplatí Slovenský podnik v SR.
Ak by bola Slovenská firma registrovaná ako platca DPH podľa § 4, mohla by si uplatniť odpočet dane zaplatenej za vstupy. Osoby registrované pre DPH podľa § 7 a § 7a túto možnosť nemajú.
Pred dobrovoľnou registráciou pre DPH je však potrebné prihliadať aj na skutočnosť, že platca DPH, ktorý je registrovaný podľa § 4 vystavuje faktúry vo všeobecnosti s DPH. Výhodnosť registrácie pre DPH podľa spomínaných paragrafov sa tak odvíja od štruktúry vstupov a výstupov podniku.
Ema 18.03.2017 18:12
Opravné a dodatočné daňové priznanie - rozdiel

References: § 4
 § 7
 § 7
 § 4
 § 7
 § 7
 § 4
 § 7
 § 7
 § 7
 § 7
 § 7
 § 7
 § 4
 § 7
 § 7
 § 4
 § 7
 § 7
 § 4
 § 7
 § 7
 § 7
 § 7
 § 4
 § 7
 § 7
 § 4
 § 7
 § 7
 § 4